# Cibonin toranj

### Izvor: Wikipedija

Cibonin toranj [ci'bonin 'toranj] (45°48'12 N, 15°57'49 E) je poslovni neboder smješten u Zagrebu, Hrvatskoj na adresi Trg Dražena Petrovića 3, u blizini križanja Kranjčevićeve ulice i Savske ceste.

## [uredi] Tehnički podaci

Cibonin toranj za sunčanog dana
s lijeva na desno: Eurotower, Cibonin toranj, HOTO business tower

Treći je neboder po visini u Republici Hrvatskoj, 2.6m niži od Zagrepčanke.

Visok je 92m; iznad zemlje su: visoko prizemlje i 25 katova.

Na krovu se nalazi radio jarbol čiji je vrh 105 metara iznad zemlje.

Dio je kompleksa koji se još sastoji od nižih poslovnih objekata, košarkaške dvorane i umjetničke instalacije.

Neboder je cilindar promjera 25m koji u 4 stupnja smanjuje promjer prema vrhu, da bi završio s antenskim jarbolom. Cilindar je rastavljen smicanjem po promjeru tako da baza podsjeća na tupi propeler, a dvije su polovice pri vrhu odvojene crnom plohom. Fasada je izvedena u tamnom čeliku, potpuno reflektivnom staklu i crnom granitu. Prozori nisu fiksni. Prvi stupanj završava na 21. katu, drugi na 23. katu, treći na 24. katu, a zadnji se proteže do vrha 25.kata. Obod nebodera drži 26 armirano-betonskih stupova koji ga čine otpornim na jake potrese (do 7 stupnjeva po Richteru) i na udarac manjeg zrakoplova poput Cessne. Na 20. katu se nalaze konferencijske dvorane, a na 21. je restoran za djelatnike.

## [uredi] Povijest

Gradnja je počela u travnju 1986. godine, a završetak radova 1987. godine u povodu održavanja Univerzijade, u sklopu kompleksa "Sportsko poslovni kompleks CIBONA zagreb". Na projektu su radili: Marijan Hržić, Borislav Šerbetić i Ivan Piteša. Glavni je izvođač radova bilo poduzeće Vladimir Gortan.

Cibonin toranj je predzadnji neboder izgrađen u Republici Hrvatskoj prije Domovinskog rata. Zadnji je Chromosov toranj izgrađen 1989. godine, a nakon rata, izgrađeni su HOTO business tower, Eurotower i Zagrebtower.

## [uredi] Zanimljivosti

- toranj je dobio ime po sponzoru, prehrambenom konzorciju, kao i košarkaškom klubu dvorane
- u narodu je dobio šaljiv naziv "Mirkova cigara", po Mirku Novoselu
- kraj nebodera se nalaze dvije ZET tramvajske stanice: "Tehnički muzej" (linije 3,9,12, te noćna 34) i "Studentski centar" (linije 3,4,13,14,17, te noćne 32 i 33)
- zbog sve više modernih poslovnih prostora, cijena kvadratnog metra u neboderu pada
- na vrhu se nalazi logo tvrtke Agrokor koja trenutno zauzima gotovo sve katove nebodera (uselila je 4. siječnja 2000. godine).
- u prizemlju spojenom s prvim katom nedavno je otvoren muzej Dražena Petrovića

U Wikimedijinu spremniku se nalazi još materijala vezanih uz:
Cibonin toranj
Dobavljeno iz "http://hr.wikipedia.org../../../c/i/b/Cibonin_toranj.html"

Kategorija: Zagrebački neboderi

##### Views

- Članak
- Razgovor
- Trenutna inačica

##### Traži

##### Drugi jezici

- Bosanski
- English
- Nederlands